Lauri Kujala

Lauri Aukusti Kujala (11. maaliskuuta 1907 Anjala Kuka kukin on (Aikalaiskirja) 1954, s. 411 (Viitattu 14.3.2019) – 29. kesäkuuta 1982) oli arkistoneuvos, joka toimi usean eri arkiston hoitajana.

Henkilöhistoria
Lauri Kujalan vanhemmat olivat kansakoulunopettaja Kalle August Kujala ja Maria Sihvola ja puoliso vuodesta 1937 Kirsti Inkeri Nurmela. Kujala tuli ylioppilaaksi 1921 ja valmistui Helsingin yliopistosta filosofian kandidaatiksi 1929 ja lisensiaatiksi 1953, jolloin hän myös väitteli filosofian tohtoriksi. Valtionarkiston amanuenssi Kujala oli vuodesta 1929, Oulun maakunta-arkiston va. arkistonhoitaja 1932–1935 ja vakinainen 1936, vt. sota-arkiston hoitaja 1935–1936 ja sitten vakinainen, joskin 1941–1943 hän toimi myös Päämajan sotahistoriallisen toimiston toimistoupseerina. Valtionarkiston arkistoneuvos Kujala oli 1967–1972. Kujalalla oli useita luottamustehtäviä komiteoissa, seuroissa ja yhdistyksissä.Kuolleita. Arkistoneuvos Lauri Kujala. Helsingin Sanomat, 20.7.1982, s. 10.

Julkaisuja
 Oulun läänin alueellisesta muodostumisesta, 1934
 Ensimmäiset pitäjänkirjastot kansallisen herätyksen aikana, 1935
 Historiallinen arkisto 42, 1935, Väinö Voionmaa, Aina Lähteenoja, A. R. Cederberg, K. R. Melander, August Ramsay, Reino Kuusi, Aarno Maliniemi, Lauri Kujala
 Väenottojen lakkauttaminen ja rajanpuolustuksen järjestäminen Kajaanin läänissä 1680-luvulla, 1935
 Pohjanmaan puolustus suuren Pohjan sodan aikana, 1953 (väitöskirja)

Lähteet

Luokka: Suomalaiset arkistonhoitajat
Luokka: Suomalaiset tietokirjailijat
Luokka: Vuonna 1907 syntyneet
Luokka: Vuonna 1982 kuolleet